
Անհրաժեշտությունը
	Նախագծի ընդունման անհրաժեշտությունը պայմանավորված է Հայաստանի Հանրապետության արտադպրոցական պետական և համայնքային ուսումնական հաստատությունների՝ երաժշտական և արվեստի դպրոցների նյութատեխնիկական հագեցվածության բարելավման և երաժշտական գործիքների համալրման անհրաժեշտությամբ:
	Վերջին տարիներին նշված հաստատություններում առկա երաժշտական գործիքների մեծ մասը մաշված կամ տեխնիկապես անպիտան է՝ չէինթարկվող վերանորոգման, ինչը խոչընդոտում է ուսումնական գործընթացի կազմակերպման արդյունավետությանը։ 
	Նախագծի շրջանակներում նախատեսվում է Հայաստանի Հանրապետության արտադպրոցական պետական և համայնքային ուսումնական հաստատություններին՝ սեփականության իրավունքով տրամադրել 2013-2023թթ. «Երաժշտական և արվեստի դպրոցների համար երաժշտական գործիքների ձեռքբերում» ծրագրի շրջանակում ձեռք բերբված երաժշտական գործիքները:
	Որոշման նախագիծը կնպաստի ոլորտի ռեսուրսների ավելի արդյունավետ բաշխմանը, ուսումնական գործընթացի որակի բարձրացմանը և մշակութային կրթության հասանելիության ընդլայնմանը՝ ՀՀ ամբողջ տարածքում:

Ընթացիկ իրավիճակը և խնդիրները 
	2013 թվականից ի վեր Հայաստանի Հանրապետության պետական բյուջեի շրջանակում՝ ՀՀ կրթության, գիտության, մշակույթի և սպորտի նախարարությունն իրականացրել է երաժշտական գործիքների նպատակային ձեռքբերում՝ ՀՀ արտադպրոցական պետական և համայնքային ուսումնական հաստատությունների՝ մասնավորապես երաժշտական և արվեստի դպրոցների բնականոն գործունեության ապահովման նպատակով։
	ՀՀ ԿԳՄՍ նախարարության նախաձեռնությամբ՝ «Գույքի անհատույց օգտագործման պայմանագրերի» համաձայն, երաժշտական և արվեստի դպրոցներին տրամադրելու նպատակով ձեռք բերված երաժշտական գործիքները փոխանցվել են «Մշակութային կրթության աջակցության» հիմնադրամին՝ անհատույց օգտագործման իրավունքով։
	Հիմնադրամը, իր հերթին, համապատասխան գործիքները փոխանցել է վերոնշյալ պայմանագրերի հավելվածներում նշված դպրոցներին՝ կնքելով անհատույց օգտագործման պայմանագրեր։
	Ներկայումս 2013-2023թթ. ընթացքում ձեռք բերված երաժշտական գործիքները փաստացի առկա են դպրոցներում և ակտիվորեն օգտագործվում են ուսումնական գործընթացում։ Սակայն դրանց իրավական կարգավիճակը շարունակում է մնալ ոչ հստակ․ գործիքները տրամադրված են օգտագործման նպատակով, սակայն դրանց նկատմամբ սեփականության իրավունքը իրավականորեն ամրագրված չէ։
	Ստեղծված իրավիճակը պահանջում է համապատասխան կարգավորում՝ ուղղված գույքի արդյունավետ կառավարման, պատշաճ հաշվառման և նպատակային շահագործման իրավական հիմքերի ստեղծմանը։

Կարգավորման նպատակը
	Սույն նախագծով առաջարկվող կարգավորման նպատակն է հստակեցնել Հայաստանի Հանրապետության պետական բյուջեի միջոցներով ձեռք բերված երաժշտական գործիքների իրավական կարգավիճակը՝ դրանք սեփականության իրավունքով փոխանցելով ՀՀ արտադպրոցական պետական և համայնքային ուսումնական հաստատություններին։
Կարգավորումը միտված է՝
· ապահովել գույքի օրինական օգտագործման և պատշաճ հաշվառման գործընթացներ,
· ձևավորել լիարժեք սեփականության իրավունք՝ անօտարելիության և նպատակային օգտագործման պահանջով,
· ստեղծել իրավական հիմք՝ գործիքների պահպանման, նորացման և զարգացման ծրագրերի արդյունավետ կազմակերպման համար։
Այս փոփոխությունը կնպաստի ոլորտում ռեսուրսների առավել նպատակային բաշխմանը, կառավարման թափանցիկությանը և մշակութային կրթության որակի բարձրացմանը:
Նախագծի մշակման գործընթացում ներգրավված ինստիտուտները և անձինք
  	Նախագիծը մշակվել է ՀՀ կրթության, գիտության, մշակույթի և սպորտի նախարարության կողմից:

	Շարժական գույք հետ վերցնելու և նվիրաբերելու մասին Հայաստանի Հանրապետության  կառավարության որոշման   նախագծի ընդունման կապակցությամբ  այլ  իրավական  ակտերում  փոփոխություններ և լրացումներ կատարելու  անհրաժեշտություն  չկա:
	Շարժական գույք հետ վերցնելու և նվիրաբերելու մասին Հայաստանի Հանրապետության  կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների ավելացում կամ նվազեցում չի նախատեսվում:

	Կապը ռազմավարական փաստաթղթերի հետ. Կառավարության 2021-2026 թթ. ծրագիր, ՀՀ մշակույթի պահպանության, զարգացման և հանրահռչակման 2023-2027 թվականների ռազմավարություն

	Շարժական գույք հետ վերցնելու և նվիրաբերելու մասին Հայաստանի Հանրապետության կառավարության որոշման նախագիծը մշակվել է հիմք ընդունելով 	Հայաստանի Հանրապետության կառավարության 2021 թվականի օգոստոսի 18-ի «Հայաստանի Հանրապետության կառավարության ծրագրի մասին» N 1363-Ա որոշման «4.9 «Մշակույթ» բաժին «Մշակութային կրթության ոլորտում պետական քաղաքականության հիմնական ուղղություններ» դրույթներին, ՀՀ մշակույթի պահպանության, զարգացման և հանրահռչակման 2023-2027 թվականների ռազմավարության «Գլուխ 2. Մշակութային և ստեղծարար ոլորտներ. Կետ.154, «Գերակայություն 4. Գեղագիտական դաստիարակության և գեղարվեստական կրթության համակարգի կատարելագործում կետ.159»:



